কলকাতায় এলেন কমিশনের বিশেষ পর্যবেক্ষক

কলকাতা: রাজ্যে এলেন নির্বাচন কমিশনের বিশেষ পর্যবেক্ষক অলোক সিনহা (Special Observer Alok Sinha)। বুধবার সকালে শহরে এসে পৌঁছন তিনি। আর কয়েকদিনের মধ্যেই রাজ্যে আসবেন পুলিশের বিশেষ পর্যবেক্ষক অনিল কুমার শর্মা। মঙ্গলবারই পশ্চিমবঙ্গ-সহ আরও ছয় রাজ্যে স্পেশাল পর্যবেক্ষক (Commission Appointed Special Observer) নিয়োগ করেছে জাতীয় নির্বাচন কমিশন (Election Commission of India)। সাধারণ মানুষ যাতে বুথমুখি হতে পারেন। এছাড়া অবাধ, সুষ্ঠু, স্বচ্ছ নির্বাচন পরিচালনা করার লক্ষ্যেই কমিশন বিশেষ পর্যবেক্ষক নিয়োগ করেছে। অতীতের ভোটের থেকে শিক্ষা নিয়ে কমিশনের এই সিদ্ধান্ত।

আরও পড়ুন: দাড়িভিট-কাণ্ডে ৭ দিনের মধ্যে এনআইএ তদন্ত শুরুর নির্দেশ আদালতে

বিশেষ পর্যবেক্ষকদের মূল উদ্দেশ্য হল স্পর্শকাতর জায়গাগুলিকে চিহ্নিত করা। সেই সব জায়গা সমন্ধে বিস্তারিত তথ্য কমিশনের কাছে রিপোর্ট পাঠানো। ভোটারদের সচেতনতা (Voter Awareness) এবং নির্বাচনে অংশগ্রহণ বাড়াতেও সহায়তা করা বিষয়টিও দেখবেন পর্যবেক্ষকরা। এই বিশেষ পর্যবেক্ষকের দায়িত্বে থাকবে নিরাপত্তা বাহিনী। আধিকারিকদের বদলি, ভোটিং মেশিন এবং গণতান্ত্রিক প্রক্রিয়া ব্যাহত হচ্ছে কি না তার উপর নজর রাখা। সীমান্ত এলাকার উপর বিশেষ নজরদারি চালাবেন স্পেশাল পর্যবেক্ষক।